Бојан Кордалов

Бојан Кордалов – комуниколог и експерт за застапување и односи со јавност, со потекло од Северна Македонија. Во моментов ја извршува функцијата директор за политики и комуникации во Европскиот центар за извонредност (European Centre of Excellence – ECE Brussels), независен тинк-тенк регистриран во Брисел, Белгија, и впишан во Регистарот за транспарентност на Европската Унија. Центарот работи на теми поврзани со стратешка комуникација, граѓанска ангажираност и добро управување, особено во контекстот на проширувањето на Европската Унија, дигиталната транспарентност и вештачката интелигенција (ВИ) и поддршката за младинска вклученост и зајакнување.

 Кариера 
Кордалов е магистер по комуникации и повеќе од две децении професионално е активен во оваа област. Има изготвено и спроведено повеќе стратегии за комуникација и видливост, промотивни и застапувачки кампањи за јавни институции, граѓански организации, меѓународни тела и приватни компании. Меѓу нив се вбројуваат: Стратешката комуникациска рамка за ЕУ поддршка и Планот за комуникација и видливост на Планот за раст за Западен Балкан и Реформската агенда 2024–2027 на Северна Македонија, Комуникациската стратегија за Пописот 2021, како и регионалната комуникациска стратегија и план за Проектот „Western Balkans Reform and Growth Monitor“. Овие документи претставуваат основа за институционално комуницирање на реформските процеси и европската интеграција во национален и регионален, како и ЕУ контекст.

Во 2024 година беше споменат од страна на Politico Europe како експерт за комуникации и дигитализација во рамки на програмата PADRION.

Во 2009 година, тој и неговиот тим ја претставија првата анализа за ефективна употреба на социјалните мрежи од страна на јавните институции во Северна Македонија, истакнувајќи ги како дигитална алатка за унапредување на транспарентноста и вклученоста на граѓаните. Оваа анализа беше претставена во 2024 година на 12. Меѓународна конференција POINT во Сараево, Босна и Херцеговина.

Кордалов беше прв претседател на Советот за дигитална трансформација за Западен Балкан, основан во рамки на Институтот Хајделберг - Скопје и Институтот за добро управување и евроатлантски перспективи - ИДУЕП (Institute for Good Governance and Euro-Atlantic Perspectives, IDUEP), чиј коосновач е.

Како национален, регионален и експерт на ниво на Европската Унија, има учествувано во бројни програми и проекти финансирани од ЕУ, ОН, САД и ОБСЕ, во соработка со тинк-тенкови и меѓународни консултантски организации. Во 2024 година беше модератор на настанот Bridging the Gap, организиран од Европскиот парламент и Европската комисија, во партнерство со DG NEAR и Регионалниот совет за соработка.

Од 2005 до 2009 година, работел во Секретаријатот за европски прашања при Владата на Република Македонија, каде бил директно вклучен во процесот на евроинтеграција на земјата.

 Јавен ангажман 
Кордалов е активен учесник во јавниот дискурс на теми поврзани со инклузивни комуникациски процеси, реформи во дигиталното општество, медиумска и дигитална писменост, пристапување кон ЕУ, како и борба против дезинформации, теории на заговор и говор на омраза. Преку својата работа во Институтот за добро управување и евроатлантски перспективи - Скопје, има иницирано бројни јавни дебати со цел намалување на политичката поларизација и поттикнување меѓупартиски дијалог за прашања како што се европските интеграции, образовните реформи, младинската вклученост, дигитализацијата и политиките за вештачка интелигенција.

Тој е автор и коавтор на повеќе стручни публикации поврзани со дигитална трансформација, граѓанска едукација и стратешка комуникација. Меѓу нив се вбројуваат: „Дигитален маркетинг за мали и средни претпријатија“ (2024), изработена за потребите на УНДП; е-курсот на ОБСЕ „Едукација на млади гласачи“ (2022), наменет за поддршка на изборната писменост кај младите; како и „Дигитална трансформација во е-општини“ (2022), изработена во соработка со ИДУЕП и Фондацијата „Фридрих Нуман“.

Кордалов е и сертифициран обучувач со над 500 одржани обуки во последната деценија. Редовно е присутен во електронските, печатените и онлајн медиуми и е познат по своите колумни и стручни анализи во областите во кои работи.

 Наводи 
 Регистарот за транспарентност на Европската Унија / EU Transparency Register – ECE Brussels
 Politico Europe 
 Конференција ПОИНТ / POINT Conference
 Heidelberg Institute – Совет за дигитална трансформација
 RCC – Bridging the Gap 2024
 World Economic Forum – Media Literacy Project
 JA Europe – Youth Empowerment and Innovation Event
 CIVIL Media – Resilient Journalism Publication
 E-commerce Conference 2022
 Собрание на Република Северна Македонија / Assembly of North Macedonia – Erasmus+ Youth Debate
 Фондација Метаморфозис: Без технологија не можеме, прашањето е како ги користиме социјалните мрежи 
 ARNO Skopje – RISE Project
 IDUEP - Biography of Bojan Kordalov, MA
 IDUEP - First Analysis of the effective use of social networks by public institutions and public authorities